৩য় জি সিনে পুরস্কার
৩য় লাক্স জি সিনে পুরস্কার ২০০০ সালে মুক্তিপ্রাপ্ত সেরা ভারতীয় হিন্দি ভাষার চলচ্চিত্রসমূহকে স্বীকৃতি প্রদান করে। জি এন্টারটেইনমেন্ট এন্টারপ্রাইজেস কর্তৃক আয়োজিত অনুষ্ঠানটি ২০০০ সালের ১১ই মার্চ মুম্বইয়ের আন্ধেরী স্পোর্টস কমপ্লেক্সে অনুষ্ঠিত হয়। হাম দিল দে চুকে সনম সর্বাধিক ২৫টি মনোনয়ন লাভ করে। এরপর হাম সাথ-সাথ হ্যাঁয় ১২টি এবং সরফরোশ ও তাল ১১টি করে মনোনয়ন লাভ করে। সালমান খান বিবি নাম্বার ওয়ান ও হাম সাথ-সাথ হ্যাঁয় চলচ্চিত্রের জন্য শ্রেষ্ঠ অভিনেতা বিভাগে দুটি মনোনয়ন লাভ করেন। হাম দিল দে চুকে সনম শ্রেষ্ঠ চলচ্চিত্র, শ্রেষ্ঠ পরিচালক (সঞ্জয় লীলা ভন্সালী) ও শ্রেষ্ঠ অভিনেত্রী (ঐশ্বর্যা রাই)-সহ ১১টি পুরস্কার অর্জন করে। এরপর তাল ৪টি এবং বাস্তব - দ্য রিয়্যালটি, সরফরোশ ও হাম সাথ-সাথ হ্যাঁয় ২টি করে পুরস্কার অর্জন করে।